open-index/open-wikipedia-markdown huggingface dataset:
Edward James Olmos

She aghteyr, stiureyder, gienteyder, as sheerloayreyder Americaanagh eh **Edward James Olmos** (ruggit er 24 Toshiaght Arree 1947). Ta enney share er son e phaartyn myr Lieutenant Martin "Marty" Castillo ayns *[[Miami Vice]]* (1984–1989), myr aghteyr as stiureyder ayns *[[American Me]]* (1992), myr William Adama ayns *[[Battlestar Galactica (straih hellveeish 2004)|Battlestar Galactica]]* (2004–2009), myr yn ynseyder Jaime Escalante ayns *[[Stand and Deliver]]* (1988), raad hooar eh enmyssagh son Aundyr Academy, as myr y Chronneyder Gaff ayns *[[Blade Runner]]* (1982) as e fillym eiyrtyssagh *[[Blade Runner 2049]]* (2017). Voish 2018 derrey 2022, t'eh er ny chloie ayr daa oltey jeh club roar-bree jeebyrtagh 'sy straih *[[Mayans MC]]* liorish FX

Chossyn Olmos Aundyr Primetime Emmy son yn Aghteyr Co-hassooagh Ard-yindyssagh ayns Straih Drama ayns 1985 son e chloie ayns *Miami Vice*, myrane lesh Aundyr Golden Globe son yn Aghteyr Co-hassooagh Share - Straih, Myn-straih ny Fillym Çhellveeish. V'eh enmyssit son Aundyr Golden Globe as Aundyr Academy son yn Aghteyr Share ayns Paart Toshee son e chloei ayns *Stand and Deliver*.

Ta enney mie er chammah son e phaartyn myr Abraham Quintanilla 'sy fillym *[[Selena (fillym)|Selena]]*, myr yn insheyder El Pachuco ayns ny lhiegganyn ardan as fillym jeh ''Zoot Suit'', as myr goo Chicharrón ayns *[[Coco (fillym 2017)|Coco]]*.

Harrish e choorse bea, ta Olmos er ny ghreesey er son paartyn anchasley as soyllaghyn Spaainagh 'syn ym-ysseraght Americaanagh. Ta e stiurey, e ghientyn, as e chloie ayns filmyn as er y çhellveeish goaill stiagh *[[Wolfen (fillym)|Wolfen]]*, *[[Triumph of the Spirit]]*, *[[Talent for the Game]]*, *[[American Me]]*, *[[The Burning Season (fillym 1994)|The Burning Season]]*, *[[My Family (fillym)|My Family/Mi Familia]]*, *[[Caught (fillym 1996)|Caught]]*, *[[12 Angry Men (fillym 1997)|12 Angry Men]]*, *[[The Disappearance of Garcia Lorca]]*, *[[Walkout (fillym)|Walkout]]*, *[[The Wonderful Ice Cream Suit]]*, *[[American Family (straih hellveeish 2002)|American Family]]*, as *[[Dexter (straih hellveeish)|Dexter]]*.

## Imraaghyn

## Kianglaghyn magh

* 
* 
*
Elisabeth Moss

She ben-aghteyr Americaanagh ee **Elisabeth Singleton Moss** (ruggit er 24 Jerrey Souree 1982). T'ee er ny gheddyn ram accolaidyn, goaill stiagh daa Aundyr Primetime Emmy, daa Aundyr Golden Globe, as daa Aundyr y Screen Actors Guild.

Hoshee Moss cloie ayns ny 1990yn leah as haink enney urree da'n chied cheayrt tra ren ee cloie Zoey Bartlet, y neen s'aa jeh Eaghtyrane Josiah Bartlet, 'sy straih drama pholitickagh *[[The West Wing]]* (1999–2006) liorish NBC. Chossyn ee enney ny smoo tra ren ee cloie Peggy Olson, scrudeyr hie dy ve ny choipscreeudeyr, 'sy straih drama hennearish *[[Mad Men]]* (2007-2015) liorish AMC, as, ny yei shen, chossyn ee Aundyr Çhellveeish y Critics' Choice son y Ven-aghteyr Share ayns Fillym/Myn-straih as Aundyr Golden Globe son y Ven-aghteyr Share - Myn-straih ny Fillym Çhellveeish son e tuarystal myr y Chronneyder Robin Griffin 'sy vyn-straih *[[Top of the Lake]]* (2013) liorish y BBC. Son gientyn as cloie June Osborne 'sy straih drama jee-launyssagh *[[The Handmaid's Tale (straih hellveeish)|The Handmaid's Tale]]* (2017-jiu) liorish Hulu, chossyn Moss Aundyr Primetime Emmy son y Ven-aghteyr Toshee Ard-yindyssagh ayns Straih Drama as Aundyr Primetime Emmy son y Straih Drama Ard-yindyssagh, mastey accolaidyn elley.

Ta Moss er ny gheddyn moylley lheeadagh son e cloiaghyn fillym, goaill stiagh paartyn co-hassooagh ayns *[[Girl, Interrupted (fillym)|Girl, Interrupted]]* (1999), *[[Get Him to the Greek]]* (2010), as *[[Us (fillym 2019)|Us]]* (2019) as paartyn toshee ayns *[[The One I Love (fillym)|The One I Love]]* (2014), *[[The Square (fillym 2017)|The Square]]* (2017), *[[The Invisible Man (fillym 2020)|The Invisible Man]]* (2020) as ''Shirley'' (2020). T'ee er ny chloie ayns tree filmyn liorish Alex Ross Perry, goaill stiagh *[[Her Smell]]* (2018). Er yn ardan, t'ee er ny chloie er Broadway ayns gientynyn David Mamet jeh *[[Speed the Plow]]* as gientynyn Wendy Wasserstein jeh *[[The Heidi Chronicles]]*. Son y chione jerrinagh, chossyn ee enmyssaght son Aundyr Tony son y Ven-aghteyr Share ayns Cloie. Chammah's shen, t'ee er ny chloie ayns gientyn West End y chloie liorish Lillian Hellman, *[[The Children's Hour (cloie)|The Children's Hour]]*.

## Imraaghyn

## Kianglaghyn magh

*
Joseph Fiennes

She cloieder scannane, ardan, as çhellveeish Sostynagh eh **Joseph Alberic Twisleton-Wykeham-Fiennes** (ruggit er 27 Boaldyn 1970), ta share ennit myr **Joseph Fiennes**. Ta enney mie er Fiennes son yn ym-schleioilid as peeshyn hennearishagh echey. Ta na h-accolaidyn echey goaill stiagh un Aundyr y Screen Actors Guild as enmyssaght son aundyr BAFTA.

T'eh mie er enney son e huarystalyn myr William Shakespeare ayns *[[Shakespeare in Love]]* (1998), raad v'eh enmyssit son Aundyr BAFTA son yn Aghteyr Share ayns Paart Toshee as Aundyr y Screen Actors Guild son Cloie Ard-yindyssagh liorish Aghteyr Firryn ayns Paart Toshee, myr y Reejerey Robert Dudley ayns *[[Elizabeth (scannane)|Elizabeth]]* (1998), myr Commisar Danilov ayns *[[Enemy at the Gates]]* (2001), myr Martin Luther ayns *[[Luther (scannane 2003)|Luther]]* (2003), as myr Monsignor Timothy Howard 'sy nah straih jeh'n straih hellveeish *[[American Horror Story]]* (2012–2013). Va'n cloie echey 'sy straih hellveeish *[[The Handmaid's Tale (straih hellveeish)|The Handmaid's Tale]]* (2017–2021) enmyssit son Aundyr Primetime Emmy son yn Aghteyr Co-hassooagh Ard-yindyssagh ayns Straih Drama ayns 2018.

## Imraaghyn

## Kianglaghyn magh

*
Yvonne Strahovski

She ben-aghteyr Austrailagh ee **Yvonne Jaqueline Strzechowski** (ruggit er 30 Jerrey Souree 1982), ta goll er enney dy keirdagh myr **Yvonne Strahovski**. Ta enney mie urree er y chooid smoo son e paartyn ayns çhellveeish ghramadagh as t'ee er ny gheddyn ram awundyryn as enmyssaghtyn, goaill stiagh daa enmyssaght son Aundyryn Primetime Emmy as tree enmyssaghtyn son Aundyryn y Screen Actors Guild.

T'ee ny share ennit son e paartyn myr y veoir CIA Sarah Walker 'sy straih drama pheeikearys *[[Chuck (straih hellveeish)|Chuck]]* (2007–2012) liorish NBC, myr Hannah McKay 'sy straih drama *[[Dexter (straih hellveeish)|Dexter]]* (2012–2013) liorish Showtime, as myr y veoir CIA Kate Morgan 'sy straih haghyrtyn *[[24: Live Another Day]]* (2014) liorish Fox. T;ee er ny chloie Serena Joy Waterford 'sy straih drama yee-launyssagh *[[The Handmaid's Tale (straih hellveeish)|The Handmaid's Tale]]* (2017–present) liorish Hulu, raad hooar ee enmyssaghtyn son daa Aundyr Primetime Emmy, tree Aundyryn y Screen Actors Guild, as Aundyr Golden Globe.

Ta obbraghyn elley lesh Strahovski goaill stiagh **' (2010), ''[[Killer Elite (fillym)|Killer Elite]]'' (2011), ''[[I, Frankenstein]]'' (2014), ''[[The Astronaut Wives Club]]'' (2015), ''[[Manhattan Night]]'' (2016), ''[[All I See Is You (fillym)|All I See Is You]]'' (2016), ''[[He's Out There]]'' (2018), ''[[The Predator (fillym)|The Predator]]'' (2018) as ''[[The Tomorrow War]]'' (2021). Chur ee e goo rish Miranda Lawson 'sy straih ghamman-feeshan ''[[Mass Effect]]'' as rish [[Batwoman]] 'sy fillym far-eniagh bioghit **' (2016).

## Imraaghyn

## Kianglaghyn magh

*
Alexis Bledel

She ben-aghteyr as craishteyder Americaanagh ee **Kimberly Alexis Bledel** (ruggit er 16 Mean Fouyir 1981). Ta enney mie urree son e paart myr Rory Gilmore 'sy straih hellveeish *[[Gilmore Girls]]* (2000–2007), as myr Emily Malek ayns *[[The Handmaid's Tale (straih hellveeish)|The Handmaid's Tale]]* (2017–2021). Va paart aafilleydagh ec Bledel ayns *[[Mad Men]]* ayns 2012 as ren ee aavioghey yn paart eck myr Rory Gilmore 'sy vyn-straigh aa-chruinnaght *[[Gilmore Girls: A Year in the Life]]* (2016) liorish Netflix.

Ren Bledel y chied chloie ard-fillym myr Winnie Foster 'syn aachummey jantys bio jeh *[[Tuck Everlasting (fillym 2002)|Tuck Everlasting]]* (2002) liorish Disney, as hie ee er oaie cloie ayns *[[Sin City (fillym)|Sin City]]* (2005), *[[Post Grad]]* (2009), as 'sy straih fillym *[[The Sisterhood of the Traveling Pants (straih fillym)|The Sisterhood of the Traveling Pants]]*.

Ta Bledel er ny gheddyn ram aundyryn as enmyssaghtyn son yn obbyr eck. Hooar ee enmyssaghtyn son aundyryn Satellite, Teen Choice, as Young Artist son e paart ayns *Gilmore Girls*. T'ee er ny gheddin kiare enmyssaghtyn son Aundyryn Primetime Emmy son *The Handmaid's Tale* as Aundyr Primetime Emmy son y Ven-aghteyr Cuirreydagh Ard-yindyssagh ayns Straih Drama cosnit eck. Ta tree enmyssaghtyn son Aundyryn y Screen Actors Guild feddynit eck son Fwirran Ard-yindyssagh ayns Straih Drama.

## Imraaghyn

## Kianglaghyn magh

*
Madeline Brewer

She ben-aghteyr Americaanagh ee **Madeline Kathryn Brewer** (ruggit er 1 Boaldyn 1992). T'ee mie er enney son e paart myr Tricia Miller 'sy straih hellveeish *[[Orange Is the New Black]]* (2013), e paart ayns *[[Hemlock Grove (straih hellveeish)|Hemlock Grove]]* (2014–2015), as e paart myr Alice/Lola 'sy fillym atçhim *[[Cam (fillym)|Cam]]* liorish Netflix. T'ee cloie Janine Lindo 'sy straih yee-launyssagh *[[The Handmaid's Tale (straih hellveeish)|The Handmaid's Tale]]* (2017–jiu) liorish Hulu, raad hooar ee enmyssaght son Emmy son y Ven-aghteyr Co-hassooagh Ard-yindyssagh ayns Straih Drama.

## Imraaghyn

## Kianglaghyn magh
*
Stormy Daniels

She stiureyder as ben-aghteyr fillym pornograafagh, as aa-rooishteyder Americaanagh ee **Stephanie Gregory Clifford** (ruggit ayns Baton Rouge, Louisiana, er 17 Mayrnt 1979), ta goll er enney dy keirdagh myr **Stormy Daniels**. She cosneyder ram aundyryn çhynskylagh t'ee, as she oltey ee ayns ny haljyn foaynoo NightMoves, AVN as XRCO. Ayns 2009, ren gleashaght listal tayrn ee dy smooinaghtyn er ourys y cheau er David Vitter, y shannadeyr roie ec y traa, ayns ard-reihys 2010 son y Çhannad Americaanagh ayns Louisiana.

Ayns 2018, haink Daniels dy ve kianglt ayns arganeys leighoil marish yn eaghtyrane Americaanagh Donald Trump as e hurneyr Michael Cohen. Ren Trump as e cho-obbreeyn eeck $130,000 argid tostagh dys Daniels son ee y hannaghtyn tostal mychione adulterys v'eck, er lhee, marish Trump ayns 2006. Ta loayrtee Trump gobbal yn adultrinys as jannoo cassid er breagyn Daniels.

## Imraaghyn

## Kianglaghyn magh

* 
* 
* 
*
Fluke (fillym)

She fillym drama fansee Americaanagh veih'n vlein 1995 eh ***Fluke***. Va'n fillym stiurit ec Carlo Carlei as ren Matthew Modine cloie goo yn characteyr enmyssagh marish paartyn co-hassooagh liorish Eric Stoltz, Nancy Travis, Max Pomeranc, Bill Cobbs, Ron Perlman, Jon Polito, as Samuel L. Jackson myr goo Rumbo. Va'n fillym bunnit er y noaskeeal lesh yn ennym cheddin veih'n vlein 1977 liorish James Herbert.

## Skimmee
* Buddy myr Fluke, delleyder marroo ren aaghoaill corp moddee
* Matthew Modine myr Thomas P. Johnson, fer ta jannoo rouyr obbyr, y carrey share lesh Jeff, fer sheshee Carol, as ayr Brian
* Nancy Travis myr Carol Johnson, ben heshee Thomas, moir Brian
* Max Pomeranc myr Brian Johnson, mac lesh Thomas as Carol
* Eric Stoltz myr Jeff Newman, y carrey share lesh Thomas
* Bill Cobbs myr Bert
* Ron Perlman myr Sylvester
* Jon Polito myr Boss
* Collin Wilcox Paxton myr Bella, ben choar gyn thie
* Georgia Allen myr Rose, ben ghlennee

### Gooyn
* Matthew Modine myr Fluke
** Sam Gifaldi myr Fluke aeg
* Samuel L. Jackson myr Rumbo, y carrey share lesh Fluke

## Jeeagh er neesht
* *[[Oh! Heavenly Dog]]* (fillym 1980)
* *[[All Dogs Go to Heaven]]* (fillym 1989)
* *[[Quigley (fillym)|Quigley]]* (fillym 2003)
* *[[A Dog's Purpose (fillym)|A Dog's Purpose]]* (fillym 2017)
* *[[Dog House (straih hellveeish)]]*

## Imraaghyn

## Kianglaghyn magh
* 
* 
* ''Fluke'' ec Box Office Mojo
Ann Dowd

She ben-aghteyr Americaanagh ee **Ann Dowd** (ruggit er 30 Jerrey Geuree 1956). T'ee er ny chloie paartyn co-hassooagh ayns ram filmyn, goaill stiagh *[[Green Card (fillym)|Green Card]]* (1990), *[[Lorenzo's Oil]]* (1992), *[[Philadelphia (fillym)|Philadelphia]]* (1993), *[[Garden State (fillym)|Garden State]]* (2004), *[[The Manchurian Candidate (fillym 2004)|The Manchurian Candidate]]* (2004), *[[Marley & Me (fillym)|Marley & Me]]* (2008), *[[Side Effects (fillym 2013)|Side Effects]]* (2013), *[[St. Vincent (fillym)|St. Vincent]]* (2014), *[[Captain Fantastic (fillym)|Captain Fantastic]]* (2016), as *[[Hereditary (fillym)|Hereditary]]* (2018). Chloie Dowd y karacteyr Sandra 'sy fillym creauagh *[[Compliance (fillym)|Compliance]]* (2012), raad hooar ee Aundyr y National Board of Review son y Ven-aghteyr Co-hassooagh Share.

Va paart reiltagh ec Dowd 'sy straih *[[The Leftovers (straih hellveeish)|The Leftovers]]* (2014–2017) liorish HBO, raad hooar ee enmyssaght son Aundyr Primetime Emmy son y Ven-aghteyr Cuirreydagh Ard-yindyssagh ayns Straih Drama. Ayns 2017, hoshee ee cloie Aunt Lydia 'sy straih yee-launyssagh *[[The Handmaid's Tale (straih hellveeish)|The Handmaid's Tale]]* liorish Hulu, raad chossyn ee Aundyr Primetime Emmy son y Ven-aghteyr Co-hassooagh Ard-yindyssagh ayns Straih Drama.

Ayns 2021, chloie Dowd 'sy fillym drama fwirran *[[Mass (fillym 2021)|Mass]]*, raad hooar ee enney cremeydagh as aundyryn, goaill stiagh enmyssaghtyn voish Aundyryn y Critics' Choice as BAFTA.

## Imraaghyn

## Kianglaghyn magh
*
O-T Fagbenle

She aghteyr, screeudeyr, as stiureyder Goaldagh eh **Olatunde Olateju Olaolorun** "**O-T**" **Fagbenle** (Yorubish: *Ọlátúndé Ọlátẹ́jú Ọláọlọ́run Fágbénlé*; ruggit er 22 Jerrey Geuree 1981). T'eh er ny chloie ayns shiartanse dy scannaneyn as gientynyn ardan as çhellveeish. Ta enney share er Fagbenle son e phaart myr Luke ayns *[[The Handmaid's Tale (straih hellveeish)|The Handmaid’s Tale]]* (2017–2021) liorish Hulu as son e huarystal jeh Barack Obama ayns *[[The First Lady (straih hellveeish Americaanagh)|The First Lady]]* (2022).

## Imraaghyn

## Kianglaghyn magh
*
Max Minghella

She aghteyr, gienteyder scannane, stiureyder, as scaa-screeudeyr Sostynagh eh **Max Giorgio Choa Minghella** (ruggit er 16 Mean Fouyir 1985). Ta enney mie er son e phaartyn ayns ny scannaneyn *[[Syriana]]* (2005), *[[Art School Confidential]]* (2006), *[[Elvis and Anabelle]]* (2007), *[[The Social Network]]* (2010), *[[The Ides of March (scannane 2011)|The Ides of March]]* (2011), *[[The Internship]]* (2013), *[[Horns (scannane)|Horns]]* (2013), as *[[Spiral (scannane 2021)|Spiral]]* (2021), as son e phaart myr Nick Blaine 'sy straih hellveeish *[[The Handmaid's Tale (straih hellveeish)|The Handmaid's Tale]]* (2017–jiu), raad hooar eh enmyssaght son Aundyr Primetime Emmy ayns 2021.

## Imraaghyn

## Kianglaghyn magh

*
Doo-skeeal

Ta **doo-skeeal** çheet er shaanrey drama ta bunnit er fuillaghtyn deiney as, er y chooid smoo, ny taghyrtyn agglagh ny trimshagh ta çheet er yn ard-characteyr. Dy tradishoonagh, she aghin purgaid ny scooirey cooidjagh, ny "pian ta dooshtey yn taitnys", son y lught fakin dean y doo-skeeal. 

Ta bun y doo-skeeal ry-gheddyn ayns theater y Çhenn-Ghreag 2,500 bleeaney er dy henney. Trooid meeryn jeh'n obbyr lesh Aeschylus, Sophocles as Euripides foast er mayrn, chammah as meeryn elley voish bardyn as feeleeyn elley as ny doo-skeealyn Raueagh jeianagh lheid as adsyn voish laue Seneca; trooid obbraghyn Shakespeare, Lope de Vega, Jean Racine, as Friedrich Schiller dys ny doo-skeealyn jeianagh voish Henrik Ibsen as August Strindberg; smooinaghtyn Samuel Beckett er y vaase, er y choayl as er y fuillaghtyn; hannee yn doo-skeeal myr fer jeh ny buill chultooragh jeh'n phrowaltys cultooragh, jeh'n varganey, jeh'n streeu, as jeh'n chaghlaa.

## Kianglaghyn magh
Far-skeealaght launyssagh as yee-launyssagh

Ta **far-skeealaght launyssagh as yee-launyssagh** çheet er shaanraghyn jeh'n far-skeealaght heiltynagh ta ronsaghey strughtooryn sheshoil as politickagh. Ta'n far-skeealaght launyssagh soilshaghey magh soiaghey ta coardail rish ethos yn ughtar as t'ee goaill stiagh cowraghyn jeh rieughid elley as ad jeerit er yeearreeaghtyn y lhaihder. Ta'n far-skeealaght yee-launyssagh kiarail y red n'oi: soilshaghey soiaghey nagh vel coardail rish ethos yn ughtar. Ta noaskeealyn ennagh mestey yn daa haanrey, dy mennick myr macsoyley er ny bollee eigsoylagh foddee yn sheelnaue goaill rish as ny bollee shen croghit er reihyssyn y çheelnaue. Ta flaunyssyn as jee-launyssyn ry-gheddyn dy mennick 'sy far-skeealaght heanse as ayns sorçhyn elley jeh'n far-skeealaght heiltynagh.

Va ny smoo na 400 obbraghyn flaunyssagh soilshit magh 'sy Vaarle roish y vlein 1900 as ny smoo na thousane elley er nyn jeet magh car y feedoo eash. Ta'n bishaghey shen bunnit dy cooidjagh er aase yn anaase 'sy far-skeealaght haanrey, 'sy far-skeealaght heanse, as 'sy far-skeealaght aeglagh dy mennick, agh, chammah's shen, er y chaghlaa sheshoil ny s'lhea hug twoaieaght cooishyn sheshaghtagh ny dowanagh, lheid as adsyn bentyn rish y çhaghnoaylleeaght, caghlaa emshyraght, as aase eaarroo yn phobble. Ta fir jeh ny beoynyn shen er nyn groo fo-haanraghyn er lheh lheid as y far-skeealaght egg-launyssagh, y far-skeealaght emsyraght, noaskeealyn jee-launyssagh aeglagh, as noaskeealyn jee-launyssagh feminagh.

## Imraaghyn
Bruce Miller (gienteyder)

She screeudeyr as gienteyder çhellveeish Americaanagh eh **Bruce Miller**. Ta enney share er son *[[Eureka (straih hellveeish Americaanagh)|Eureka]]* (2006), *[[The 100 (straih hellveeish)|The 100]]* (2014) as *[[The Handmaid's Tale (straih hellveeish)|The Handmaid's Tale]]* (2017). Chossyn Miller Aundyryn Primetime Emmy son Straih Drama Ard-yindyssagh as son Screeudeyrys Ard-yindyssagh son Straih Drama ayns 2017 er son yn obbyr ren eh er *The Handmaid's Tale*, chammah as Aundyr Golden Globe son y Straih Hellveeish Share - Drama. She eshyn va'n chied chlaare er ardan strooanagh ren cosney Emmy son Straih Ard-yindyssagh. Er y gherrid, ren Miller fo-screeu bargane lhiassee marish ABC Signature as Hulu.

## Bea phersoonagh as ynsagh
Va Miller troggit ayns Stamford, Connecticut, as dirree eh ass Ollooscoill Brown ayns 1987.

## Imraaghyn

## Kianglaghyn magh
*
Samira Wiley

She ben-aghteyr Americaanagh ee **Samira Denise Wiley** (ruggit er 15 Averil 1987). Ta enney share urree son e paartyn myr Poussey Washington 'sy straih drama aittys *[[Orange Is the New Black]]* (2013–2019) liorish Netflix as myr Moira 'sy straih drama yee-launyssagh *[[The Handmaid's Tale (straih hellveeish)|The Handmaid's Tale]]* (2017–jiu) liorish Hulu, raad chossyn ee Aundy Primetime Emmy son Ben-aghteyr Cuirreydagh Ard-yindyssagh ayns Straih Drama.

Va paartyn elley ec Wiley ayns filmyn lheid as *[[The Sitter]]* (2011), *[[Nerve (fillym 2016)|Nerve]]* (2016), *[[Detroit (fillym)|Detroit]]* (2017), as *[[Social Animals (fillym aittys 2018)|Social Animals]]* (2018). Ren ee insh y fillym feanish ''Night on Earth'' (2020) liorish Netflix.

## Kianglaghyn magh
*
Iain Glen

She aghteyr Albinagh eh **Iain Alan Sutherland Glen** (ruggit er 24 Mean Souree 1961). Ta enney share er Glen son e phaartyn myr Dr. Alexander Isaacs/Tyrant ayns tree scannaneyn jeh'n straih scannane ''Resident Evil'' (2004–2016) as myr Ser Jorah Mormont'sy straih hellveeish fansee *[[Game of Thrones]]* (2011–2019) liorish HBO. Ta paartyn mooarey elley goaill stiagh John Hanning Speke ayns *[[Mountains of the Moon (scannane)|Mountains of the Moon]]* (1990), Larry Winters ayns *[[Silent Scream (scannane 1990)|Silent Scream]]* (1990) raad chossyn eh Aundyr y Silver Bear son yn Aghteyr Share voish Feailley Scannane Eddyrashoonagh Verleen, Manfred Powell ayns *[[Lara Croft: Tomb Raider]]* (2001), Brother John ayns *[[Song for a Raggy Boy]]* (2003), y paart enmyssagh ayns *[[Jack Taylor (straih hellveeish)|Jack Taylor]]* (2010–2016), Sir Richard Carlisle ayns *[[Downton Abbey]]* (2011), James Willett ayns *[[Eye in the Sky (scannane 2015)|Eye in the Sky]]* (2015), as Bruce Wayne ayns *[[Titans (straih hellveeish 2018)|Titans]]* (2019–jiu).

## Imraaghyn

## Kianglaghyn magh

* 
*
Netflix

She shirveish strooanagh fo-screeuit as colught gientyn Americaanagh eh **Netflix, Inc**. Ta'n colught bunnit ayns Los Gatos, California. V'eh bunnit er 29 Luanistyn 1997 liorish Reed Hastings as Marc Randolph ayns Scotts Valley, California, as t'eh kiarail lioarlann jeh scannaneyn as straihyn çhellveeish trooid barganeyn rheynnagh chammah as e ghientynyn hene ta goll er enney myr Netflix Originals.

## Kianglaghyn magh

*
Feish

Ta **feish** ( ny ) çheet er feailley ellynyn as culoor Gaelgagh tradishoonagh. Ga dy vel keeal ny s'lhea ec ny Manninee, ayns Nerin ta  çheet dy mennick er cohirreydyssyn daunse Yernagh as, ayns Nalbin, t'eh çheet er coorseyn ynsee thummee ta jeeraghey er y chiaull hradishoonagh as er y chultoor. S'trome-chooishagh ayns Gaelg ny h-Albey yn scarreydagh er-yn-oyr dy vel anchaslys ayn 'sy cheeal as ayns fockley magh eddyr  as  — ta  çheet er y woiddeeaght.

## Imraaghyn
Anne Frank

She jeelaneyder Germaanagh-Ollanagh jeh sluight Ewagh va **Annelies Marie** "**Anne**" **Frank** (12 Mean Souree 1929 – Toshiaght Arree ny Mayrnt 1945). Nane jeh ny guintee Ewagh s'ard-ghooagh 'sy Deherree, hooar ee enney lurg e baase marish soilshaghey magh ayns 1947 jeh *[[The Diary of a Young Girl]]* ( dy bunneydagh 'syn Ollanish, "y cooyl thie"; Baarle: *The Secret Annex*), raad chur ee sheese ayns focklyn e bea 'syn ollaght eddyr 1942 as 1944 car cummaltys Germaanagh y Çheer Injil car y Nah Chaggey Dowanagh. She fer jeh ny lioaryn smoo ennoil t'eh as she bun shiartanse dy chloiaghyn as scannaneyn t'eh chammah.

Va Anne ruggit ayns Frankfurt, y Ghermaan. Ayns 1934, tra v'ee kiare bleeaney dy lieh d'eash, darree e lught thie dys Amsterdam, y Çheer Injil,lurg ghow Adolf Hitler as y Partee Natseeagh stiurey as reirey harrish y Ghermaan. Cheau ee yn chooid smoo jeh'n vea eck ayns ny mygeayrt Amsterdam. Rish Boaldyn 1940, va ny Frankyn goit ayns Amsterdam ayns ribbey yn chummaltys Germaanagh er y Çheer Injil. Chaill Anne e seyraanaght Ghermaanagh ayns 1941 as haink urree dy ve coontit myr peiagh gyn steat. As tranlaaseyn noi ny h-Ewnyn mooadaghey ayns Jerrey Souree 1942, hie ad ayns follaght ayns shamyryn follit çheu cooylloo lioaraghan 'sy thie raad va ayr Anne, Otto Frank, gobbraghey. Derrey goaill seose y lught thie liorish y Gestapo er 4 Luanistyn 1944, ren Anne screeu dy mennick ayns jeelane hooar ee myr toyrtys ruggyree.

Lurg y ghoaill seose oc, va ny Frankyn ymmyrkit dys sleih-champyn. Er 1 Sauin 1944, va Anne as e shuyr, Margot, ymmyrkit voish Auschwitz dys sleih-champ Bergen-Belsen, raad hooar ad baase (voish taiphus s'liklee) reggyryn dy veeghyn ny s'anmey. Hoshiaght, v'eh oolit ec y Chrosh Yiarg dy dooar ad baase ayns Mayrnt, as ren lughtyn-reill Ollanagh cur 31 Mayrnt sheese myr laa oikoil nyn maaseyn. Ta ronsaghey noa gra dy dooar ad baase ayns Toshiaght Arree ny Mayrnt leah.

Ren Otto, yn un vayrnagh ass lught thie ny Frankyn, filley er-ash dys Amsterdam lurg y chaggey as hooar eh magh dy row jeelane Anne sauailt liorish e scrudeyr, Miep Gies. Reih eh cooilleeney y mian smoo ec Anne ve ny screeudeyr as hoilshee eh magh e jeelane ayns 1947. V'eh çhyndaait voish yn Ollanish vunneydagh dys y Vaarle ayns 1952 myr *The Diary of a Young Girl*, as voish shen, t'eh er ny ve çhyndaait ayns ny smoo na 70 çhengaghyn.

## Imraaghyn

## Kianglaghyn magh

* Anne Frank Center, ny Steatyn Unnaneysit
* Anne Frank House
* Anne Frank Trust UK
* Anne Frank Fonds (undinys)
Ard-vinishter y Reeriaght Unnaneysit

She toshiagh reiltys y Reeriaght Unnaneysit eh **ard-vinishter y Reeriaght Unnaneysit**. Ta'n ard-vinishter cur coyrle da'n vonark er obbraghey chooid vie jeh'n chiart reeoil, stiurey Coonseil ny Shirveishee as reih ny shirveishee. She toshiagh y phartee smoo ayns Quaiyl Hostyn ta'n ard-vinishter chammah, as eh ny ee goaill shelloo er yn oik rere barrantys y thie s'inshley y oardail as t'eh ny ee soie myr oltey yn Pharlamaid.

Cha nel oik yn ard-vinishter bunnit er slattys ny docamad bunraghtoil, agh er bun cadjinchliaghtey raad ta'n monark roie poinsheil myr ard-vinishter yn peiagh s'liklee barrantys y thie s'inshley y oardail; dy cadjin, she toshiagh y phartee politickagh ny cochiangley parteeyn politickagh t'ayns shelloo yn earroo smoo jeh soiagyn 'sy çhamyr. V'eh fogrit ec yn Ard-vinishter Boris Johnson er 31 Jerrey Geuree 2022 dy beagh Oik yn Ard-vinishter currit er bun dy formoil. 

Ta'n ard-vinishter gobbraghey *[[ex officio]]* myr Ard-hiarn y Tashtee, Shirveishagh y Çhirveish Heayagh as y vinishter ta freggyrtagh son y çhickyrys ashoonagh. Ta cairyn ennagh bronnit er ard-vinishteryn, cha myr ard-vinishter agh myr yn ynnyd oc myr Ard-hiarn y Tashtee, goaill stiagh yn aarys oc ec 10 Downing Street. Ayns 2019, va oik Shirveishagh son yn Unnaneys currit er bun; she Boris Johnson va'n chied ard-vinishter yn enmys shen y ghoaill.

Haink Liz Truss dy ve ny Ard-vinishter er 6 Mean Fouyir 2022, lurg hie ee ayns ynnyd Boris Johnson myr Toshiagh y Phartee Cumaadagh agh dirree ee magh ass oik yn Ard-vinishter as toshiagh y phartee lurg 50 laa ayns shelloo ny h-oikyn. Va Rishi Sunak reiht myr toshiagh y phartee ayns e ynnyd as haink er dy ve ny Ard-vinishter er 25 Jerrey Fouyir 2022. Lurg yn ard-reihys er 4 Jerrey Souree 2024, va Keir Starmer veih Partee yn Lught Obbyr reiht myr ard-vinishter.

## Imraaghyn

## Kianglaghyn magh

*
* Ynnyd-eggey Pharlamaid y Reeriaght Unnaneysit
Riverdance: The Animated Adventure

She scannane contoyrtys ta bioghit lesh co-earrooder voish y vlein 2021 eh ***Riverdance: The Animated Adventure***. Hayrn y scannane smooinaghtyn voish y taishbynys daunse *[[Riverdance]]*. Va'n scannane jeant ec Cinesite sonr River Productions as Aniventure.

Va *Riverdance: The Animated Adventure* skeayllit magh 'sy Reeriaght Unnaneysit er 28 Boaldyn 2021, liorish Sky Cinema, as haink er dy ve ry-gheddyn er Netflix er 14 Jerrey Geuree 2022 ayns ny Steatyn Unnaneysit.

## Imraaghyn

## Kianglaghyn magh
* 
* 
*
Eaghtyrane ny Steatyn Unnaneysit

She kione steat as toshiagh reiltys Steatyn Unnaneysit America eh **eaghtyrane ny Steatyn Unnaneysit** ( ny *POTUS* myr aa-gherrid). Ta'n eaghtyrane stiurey banglane kiannoortagh y reiltys conastagh as she ard-anneyder Forsaghyn Armit ny Steatyn Unnaneysit t'eh ny ee.

Ta pooar yn eaghtyraneys er ny vishaghey dy lheeadagh voish bunneeaght yn oik ayns 1789. Ga dy vel pooar yn eaghtyrane er ny vishaghey as lhaggaghey harrish traa, ta'n eaghtyrane er ny chloie paart niartal ayns seihll politickagh America voish toshiaght y 20oo eash, goaill stiagh bishaghey mooar car eaghtyraneys Franklin D. Roosevelt. 'Sy traa t'ain, ta sleih jeeaghyn er yn eaghtyrane myr nane jeh ny figooryn politickagh smoo cummaghtagh 'sy theihll myr toshiagh yn un far-phooar 'sy theihll ta foast er mayrn. Myr toshiagh yn ashoon as y tarmaynys smoo echey rere LTS ennymagh, ta'n eaghtyrane goaill shelloo er pooar creoi as bog.

## Imraaghyn

## Kianglaghyn magh

*
Shamyr Ghorraghey yn Unnaneys Mooar

She troggalys quaagh ee **Shamyr Ghorraghey yn Unnaneys Mooar** ta aahoilshaghey jallooyn yn ard mygeayrt Kione Ghoolish, liorish cooney voish soilshey as scaaneyn, er scaailanyn baney çheusthie jeh doonaghyn stiagh y troggalys. She shamyr ghorraghey yn ennym ta currit er y ghreie. She fer jeh ny buill hurryssagh va troggit er Kione Ghoolish car y 19oo eash yeianagh as y 20oo eash leah.

## Shennaghys
She shelloo preevaadjagh v'eh hannah agh haink jerrey lesh yn obbraghey ayns ny 1990yn. Haink er y çhamyr ghorraghey dy ve ny helloo jeh Eiraght Ashoonagh Vannin. Chur ad coodaghey coadee mygeayrt e strughtoor Victorianagh. Hie yn çhamyr ghorraghey er ny aalhiassaghey as ny aacherraghey as t'ee foshlit reesht car ny meeghyn souree as er n'obbraghey dy arryltagh. She cowrey thallooin er lheh ta shassoo magh tra ta'n jeeagheyder çheet er ny baatyn gys Doolish.

## Jeeagh er neesht
* Kione Ghoolish
* Amphitheater Chione Ghoolish
* Raad Yiarn Caabylagh Chione Ghoolish
Çhalse III

She Ree yn Reeriaght Unnaneysit as 14 reamyssyn elley eh **Çhalse III** (Charles Philip Arthur George; ruggit er 14 Sauin 1948). Hie eh er roshtyn dys y chrooin er 8 Mean Fouyir 2022 lurg baase e voir, Benrein Ealisaid II. Myr Diuc y Chorn as Diuc Valley Voaid voish 1952 dys y roshtyn echey, she eshyn va'n eirey baghtal shinney as s'odjey er shirveish ayns shennaghys y Reeriaght Unnaneysit, as Prinse Vretin shinney as s'odjey er shirveish, as yn enmys freillt echey voish 26 Jerrey Souree 1958 derrey yn roshtyn echey. Ec 73 bleeaney d'eash, she Çhalse yn dooinney shinney roshtyn dys y chrooin Ghoaldagh, recortys va freillt hannah henne ec Illiam IV as eh 64 bleeaney d'eash

## Noteyn
:1.Myr monark bunraghtoil, she kione steat ta'n Ree, agh ta ny pooaraghyn kiannoortagh echey caglit rere coardailyn cadjincliaghtagh.
:2.T'ad ny 14 reamyssyn ayn na: Antigua as Barbuda, yn Austrail, ny Bahamaghyn, y Chanadey, Ellanyn Holomon, Grenada, Noo Kitts as Nevis, Noo Lucia, Noo Winsen as ny Grenadeenyn, Papooey Guinea Noa, y Teelynn Noa, Tuvalu, y Veleesh, as y Yamaicey.

## Imraaghyn

## Kianglaghyn magh
* Duillag y Ree ec ynnyd-eggey yn Lught Thie Reeoil
* 
* 
* 

|-

|-

|-

|-

|-
Lorena Abicht

She shiaulteyr Austeyragh ee **Lorena Abicht** (ruggit er 12 Jerrey Souree 1994). Ren ee cohirrey ec cloie 49er FX ec Cloiaghyn Olympagh y Touree, 2020, raad haink ee stiagh 'sy 17oo ynnyd.

## Imraaghyn

## Kianglaghyn magh
* 
* 
* Lorena Abicht ec Cloiaghyn Olympagh y Touree, 2004
*
Theresa May

She politickeyr Goaldagh va Ard-vinishter y Reeriaght Unnaneysit as Toshiagh y Phartee Cumaadagh voish 2016 derrey 2019 ee **Theresa Mary May** (ny **Theresa Mary, y Ven May**; née **Brasier**; ruggit er 1 Jerrey Fouyir 1956). Ren ee obbraghey myr Screeudeyr Cooishyn Thie voish 2010 derrey 2016 ayns reiltys Cameron as she oltey yn pharlamaid (MP) ee son Maidenhead ayns Berkshire voish y vlein 1997. Rere eie-oaylleeaght, ta May cur sheese urree hene myr cumaadagh un-ashoonagh.

## Imraaghyn
Boris Johnson

She politickeyr Goaldagh va ny Ard-vinishter er y Reeriaght Unnaneysit as ny Hoshiagh er y Phartee Cumaadagh voish 2019 derrey 2022 eh **Alexander Boris de Pfeffel Johnson** (ruggit er 19 Mean Souree 1964). Roish shen, ren eh obbraghey myr Screeudeyr y Steat son Cooishyn Joarree as y Cho-unnaneys voish 2016 derrey 2018 as myr Meoir Lunnin voish 2008 derrey 2016. She Oltey yn Pharlamaid (OP) son Uxbridge and South Ruislip voish 2015, as roish shen she OP son Henley voish 2001 derrey 2008.

## Kianglaghyn magh

*
*
Leryn Franco

She craishteyder, ben-aghteyr, as aa-roortagh Paraguayagh ee **Leryn Dahiana Franco Steneri** (ruggit ayns Asunción er 1 Mayrnt 1982). Ec y traa t'ayn t'ee gobbraghey son y rheynn roortagh ec Club Sol de América. Chloie Franco ec ny Cloiaghyn Olympagh ayns 2004, 2008 as 2012 raad ren ee co-hirrey myr ceaueyder shleiy.

Er 8 Mean Souree 2012, ren Franco y ceau share eck er 57.77 m ayns Barquisimeto, y Veneswaaley ec Feniaghtys Ibeiro-Americaanagh 'sy Roortaghys, 2012. Haink er e cooilleeney dy ve ny recortys ashoonagh, as eh er ny gholl shaghey yn aa-recortys er 55.66 m, va ceaut ec Franco ec Feniaghtys Americaanagh Yiass 'sy Roortaghys, 2011.

Ayns 2013, v'ee reiht son cloie 'sy fillym Yernagh *[[Eliza Lynch: Queen of Paraguay]]*, as ee cloie Eliza Lynch aeg.

## Bea phersoonagh
Va paarantyn Franco ruggit 'syn Ooraguay as she moylleyder Olimpia 'sy Pharaguay Peñarol 'syn Ooraguay t'ee. Ren Franco cloie bluckan coshey roish my ren ee ceau shleiyn. She keimagh ayns reagheydys dellal t'ee.

## Imraaghyn

## Kianglaghyn magh

*
Liz Truss

She politickeyr Goaldagh, aa-Ard-vinishter y Reeriaght Unnaneysit as aa-Hoshiagh y Phartee Cumaadagh ee **Mary Elizabeth Truss** (ruggit er 26 Jerrey Souree 1975). Haink urree dy ve reiht myr Toshiagh y Phartee Cumaadagh er 5 Mean Fouyir 2022 as myr yn Ard-vinishter er 6 Mean Fouyir 2022. She ish va'n Ard-vinishter smoo giare-heiltagh er yn RU v'ayn rieau er dy henney lurg dirree ee magh ass yn oik lurg 50 laa as Rishi Sunak reiht ayns e ynnyd. She Oltey yn Pharlamaid (OP) t'ee son South West Norfolk voish y vlein 2010. Va Truss ayns shelloo ram oikyn fo ard-vinishteryn David Cameron, Theresa May, as Boris Johnson, as she Screeudyer Joarree v'ee er y gherrid voish y vlein 2021 derrey 2022.

## Imraaghyn

## Kianglaghyn magh

*
Izium

She ard-valley er Awin Donets ayns Queiggey Kharkiv 'syn Ookraan hiar eh **Izium** (, "raisin"; er ny romanaghey myr **Izum** as **Izyum** chammah; ). Ta Izium soit mygeayrt 120 km (75 mi) çheu hiar yiass voish Kharkiv, preeu-valley yn wheiggey. Ta  deiney cummal ayns Izium.

Hie yn ard-valley fo cummaltys Rooshagh voish 3 Boaldyn 2022 lurg ren y Roosh ruegys er yn Ookraan derrey Mean Fouyir leah 'sy vlein cheddin. 'Sy vee shen, haghyr troddan çhiu 'syn ard mygeayrt faggys da'n ard-valley beg Balakliia. Er 10 Mean Fouyir, ren ny forsaghyn Ookraanagh aaghoaill yn ard-valley myr ayrn jeh noi-hoiagh Kharkiv.

## Imraaghyn
Thie yn Reiltys, Mannin

She aarys oikoil Lhiass-chiannoort Vannin eh **Thie yn Reiltys**. T'eh soit er Raad y Chiannooirt ayns Kione Droghad, Mannin. Ta Thie yn Reiltys ymmydit chammah son aaght y chiarail da cuirreydee oikoil dys yn ellan as t'eh ymmydit dy lheeadagh son cruinnaghtyn oikoil lheid as failtyn as jinnairyn. Ta'n troggalys er ny ve ymmydit myr aarys oikoil y Lhiass-chiannoort voish y vlein 1863 as t'eh ayns shelloo Tinvaal voish y vlein 1903.

## Imraaghyn
Peter Wasserscheid

She kemmigagh as olloo Germaanagh ayns jeshaghtys aawoalley kemmigagh ec Ollooscoill Erlangen-Nuremberg eh **Peter Wasserscheid** (ruggit er 23 Jerrey Fouyir 1970 ayns Würzburg). Myrane lesh Matthias Beller, she cosneyder Aundyr Gottfried Wilhelm Leibniz (2006) t'eh.

## Cooylrey persoonagh
Ren Wasserscheid studeyrys er y chemmig ec RWTH Aachen voish 1991 derrey 1995 roish my ren eh yn ollooaght echey 'sy phossan obbree lesh yn Olloo Wilhelm Keim. Lurg ronsaghey eear-ollooagh ec BP 'sy Vretyn Vooar, ren eh obbraghey ec RWTH Aachen. Voish Jerrey Fouyir 2003, she caairliagh y jeshaghtys kemmigagh t'eh ec Ollooscoill Erlangen-Nuremberg.

Chammah's shen, she oltey bunneydagh y cholught Solvent Innovation GmbH t'eh raad t'eh myr Stiureyder Oaylleeagh voish y vlein 2001.

Ta Wasserscheid poost as tree paitçhyn echey.

## Obbyr
She fliughaneyn eeaneagh focus obbyr Wasserscheid raad t'eh ny chione-raadagh, dy mooar ayns ard lhiassaghey ny fliughaneyn eeaneagh seyr voish hallageenyn.

## Kianglaghyn magh
*Ynnyd-eggey thie

## Imraaghyn
* 
* CV Wasserscheid
Nakisanze Segawa

She feelee as skeealleyder Oogandagh ee **Nakisanze Segawa** She ughtar t'ee jeh'n lioar *The Triangle* voish y vlein 2016. Haink ee stiagh 'sy trass ynnyd ayns Aundyr Feeleeaght Beverley Nambozo ayns 2010 son e daan "The hustler". She commeeagh ayns Ebedi International Residency v'ee, ayns Iseyin, y Naigeer, ayns Jerrey Gueree 2015.

## Screeunyn
She feelee cloie ee Segawa as t'ee ginsh e daanyn 'sy Lugandish as 'sy Vaarle. Ta'n obbyr eck er ny ve soilshit magh ayns shiartanse sy skeealyn çhaglit. Va'n noaskeeal eck, *The Triangle*, soilshit magh ayns 2016.

## Obbraghyn soilshit
### Noaskeealyn
*

### Poems
*"Zibogola!" as "The hustler", ayns 
*"I love school", ayns 
*"African sun" as "Jump", ayns 

### Skeealyn
* "Walking the Familiar Path", ayns 
* "JJ", ayns 
*"Luweero Triangle" ayns *Jalada* (2015)

## Imraaghyn
Modern Family

She straih hellveeish sitcom Americaanagh eh ***Modern Family*** t'er ny chroo ec Christopher Lloyd as Steven Levitan son yn American Broadcasting Company. Hie eh er ny skeaylley magh feie 11 straih, voish 23 Mean Fouyir 2009 derrey 8 Averil 2020. Ta'n straih geiyrt er bea tree lughtyn thie ayns Los Angeles fo-valjagh, as ad kianglt ry-cheilley liorish yn ard-ayr Jay Pritchett.

Ren Christopher Lloyd as Steven Levitan smooinaghtyn er y straih tra v'ad rheynn skeeallyn eddyr oc bentyn rish nyn lughtyn thie noa-emshiragh hene. Ta possan fwirranagh ec *Modern Family* as t'eh kiarit ayns aght straih far-eanishagh as ny karacteyryn ginsh dy jeeragh rish y çhamraig ayns meeryn co-akinagh.

Va'n straih aa-noait son y 11d straih er 5 Toshiaght Arree 2019 as hie eh magh er 25 Mean Fouyir 2019. She ish va'n straih yerrinagh jeh'n straih. Hie yn episode jerrinagh magh er ny skealley er 8 Averil 2020.

## Imraaghyn

## Kianglaghyn magh

* 
* 
* 
*
Kit Harington

She aghteyr Sostynagh eh **Christopher Catesby Harington** (ruggit er 26 Nollick 1986). Ren eh studeyrys ec Scoill Veanagh Reeoil y Loayrtys as y Drama as ren eh e chied chloie keirdey lesh y phaart toshee myr Albert Narracott 'sy chloie West End *[[War Horse (cloie)|War Horse]]* ayns 2009. Ayns 2011, ghow e phaart brishey magh myr Jon Snow 'sy straih hellveeish fansee *[[Game of Thrones]]* (2011–2019) liorish HBO enney eddyrashoonagh as shiartanse d'aundyryn, goaill stiagh enmyssaght son Aundyr Golden Globe Award son Straih Drama Çhellveeish as daa enmyssaght son Aundyr Emmy son Aghteyr Co-hassooagh Ard-yindyssagh ayns Straih Drama as Aghteyr Toshee Ard-yindyssagh ayns Straih Drama.

## Imraaghyn

## Kianglaghyn magh

*
America Ladjynagh

She ayrn vooar-rheynn America eh **America Ladjynagh** raad ta ny çhengaghyn Romanagh - t'eh shen, çhengaghyn t'er jeet ass y Ladjyn - goll er loayrt ec y chooid smoo jeh'n phobble, myr Spaainish, Portiugish, as Frangish. Va'n enmys currit er bun 'sy nuyoo eash jeig son çheet er ardjyn ayns America va reirit ec ny h-Impiraghtyn Spaainagh, Portiugagh, as Frangagh. Cha nel cur sheese shickyr er yn enmys, agh t'eh ymmydit dy mennick son cur sheese er America Yiass, America Veanagh, Meksico, as ny h-ellanyn 'sy Charib.  She cur sheese giare eh America Spaainagh as y Vrasseel, ny America Phortiugagh.
Ta'n enmys "America Ladjynagh" ny s'lhea na ronnaghyn elley lheid as *[[America Spaainagh]]* as *[[America Ibeiragh]]*.

## Çheeraghyn ayns America Ladjynagh

: Cha nee steat neuchrogheydagh t'eh

## Imraaghyn
Ny h-Ellanyn Canaaragh

She boodeeys hene-reiltagh jeh'n Spaainey ad **ny h-Ellanyn Canaaragh** (). T'ad Tenerife, Fuerteventura, Gran Canaria, Lanzarote, La Palma, La Gomera, El Hierro as La Graciosa ny preeu-ellanyn. She Las Palmas de Gran Canaria yn preeu-valley.

## Imraaghyn
Diucaght y Vritaan

She steat feudagh mean-eashagh va **Diucaght y Vritaan** (; ) v'er mayrn eddyr 939 (date Chah Treant-Felger) as 1547 (blein vestey ny h-enmyssyn Ree yn Rank as Diuc y Vritaan 'sy toshiagh lomarcan, Inry II y Rank). Ren y thalloo echey coodaghey lieh-innys heear-hwoaie yn Oarpey, caglit liorish y Cheayn Sheear 'sy neear as Mooir yn Eeaght 'sy twoaie. Va joarey neuhickyr echey lesh yn awin Liger 'sy jiass, as lesh y Norman as queiggaghyn Frangagh elley 'sy niar. Va'n diucaght currit er bun lurg ceau magh ny h-armeeyn Wiggynagh voish yn ard mysh y vlein 939. Va'n diucaght neuhickyr dy politickagh car y 10oo as y 11d eash as pooar caglit ec ny diucyn magh voish nyn dhallooyn persoonagh. Va mooinjerys mestit ec y diucaght lesh e nabooys Diucaght y Norman as ad ayns co-chaarjys marish y cheilley keayrtyn as troddan lesh y cheilley, gollrish y Chaggey Britaanagh-Normanagh.

Ren Inry II Hostyn ruegey yn Vritaan 'sy 12h eash veanagh as haink er dy ve ny Choontey er Naoned ayns 1158 fo conaantyn lesh Diuc Konan IV. Haink er mac Inry, Jeff, dy ve ny Ghiuc trooid e phoosey rish Cooney, y Ven-diuc eiraghtagh. Hannee reeaghyn Anjou ayns pooar derrey tuittym nyn impiraght ayns twoaie yn Rank ayns 1204. Dreill y Chrooin Rangagh cleayney as cummaght harrish y diucaght car y chooid elley jeh'n 13oo eash. Hie oardyryn maynaghoil marish pohlldey voish y lught ooasle Britaanagh er nyn mun harrish y diucaght 'sy 11d as 12h eash, as 'sy 13oo eash va'n chied fer jeh ny h-oardyryn jeirkagh bunnit ayns baljyn mooarey yn Vritaan. Vrish caggey theayagh magh 'sy 14oo eash tra ren aggyrtee choghrialtagh streeu ny mast'oc car Caggey yn Eiraght Vritaanagh, as cologidyn eigsoylagh pohlldit liorish Sostyn as y Rank.

Haink jerrey lesh y staydys neuchrogheydagh 'sy diucaght lurg baase Rank II ayns 1488. Rere eiraght, hooar e 'neen Onnee yn diucaght, agh va'n poosey roie eck scrysst liorish Ree Çhalse VIII y Rank as poose eh hene r'ee. Myr eiyrtys, hooar Ree yn Rank yn enmys Diuc y Vritaan – . Haink er y chrooin diucagh dy ve unnaneysit rish y Chrooin Rangagh ayns 1532 rere reihys ayns Steatyn y Vritaan lurg baase y Venrein Claude y Rank, y ven-diuc heyr yerrinagh.

Lurg Irree magh y Rank, as myr eiyrtys er cummaghyn pobblaghtagh eigsoylagh y reiltys Frangagh voish y vlein 1792, va'n diucaght scryssit magh as corys Frangagh ny  (ny rheynnyn) currit stiagh ayns e ynnyd.
Bob Dylan

She arraneyder Americaanagh eh **Bob Dylan** (ruggit er 24 Boaldyn 1941).

## Albymyn
*** *Bob Dylan* (1962)
*** *The Freewheelin' Bob Dylan* (1963)
*** *The Times They Are a-Changin*' (1964)
*** *Another Side of Bob Dylan* (1964)
*** *Bringing It All Back Home* (1965)
*** *Highway 61 Revisited* (1965)
*** *Blonde on Blonde* (1966)
*** *John Wesley Harding* (1967)
*** *Nashville Skyline* (1969)
*** *Self Portrait* (1970)
*** *New Morning* (1970)
*** *Pat Garrett & Billy the Kid* (1973)
*** *Dylan* (1973)
*** *Planet Waves* (1974)
*** *Blood on the Tracks* (1975)
*** *The Basement Tapes* (1975)
*** *Desire* (1976)
*** *Street Legal* (1978)
*** *Slow Train Coming* (1979)
*** *Saved* (1980)
*** *Shot of Love* (1981)
*** *Infidels* (1983)
*** *Empire Burlesque* (1985)
*** *Knocked Out Loaded* (1986)
*** *Down in the Groove* (1988)
*** *Oh Mercy* (1989)
*** *Under the Red Sky* (1990)
*** *Good as I Been to You* (1992)
*** *World Gone Wrong* (1993)
*** *Time Out of Mind* (1997)
*** *"Love and Theft"* (2001)
*** *Modern Times* (2006)
*** *Together Through Life* (2009)
*** *Christmas in the Heart* (2009)
*** *Tempest* (2012)
*** *Shadows in the Night* (2015)
*** *Fallen Angels* (2016)
*** *Triplicate* (2017)
*** *Rough and Rowdy Ways* (2020)
*** *Shadow Kingdom* (2023)

## Kianglaghyn magh

* 
*
The Beach Boys

She possan craa-chiaullee Americaanagh va **The Beach Boys**. Haink y possan ry-cheilley ayns Los Angeles 'sy vlein 1961. Va'n possan jeant seose jeh Mike Love (arraneyder), Brian Wilson (dord-ghitar, arraneyder), Carl Wilson (gitar stiuree, arraneyder), Alan Jardine (gitar ryddim, arraneyder), Dennis Wilson (drummyn) as Bruce Johnston (dord-ghitar).

## Albymyn

* *Surfin’ Safari* (1962)
* *Surfin’ U.S.A.* (1963)
* *Surfer Girl* (1963)
* *Little Deuce Coupe* (1963)
* *Shut Down Volume 2* (1964)
* *All Summer Long* (1964)
* *The Beach Boys’ Christmas Album* (1964)
* *The Beach Boys Today!* (1965)
* *Summer Days (And Summer Nights!!)* (1965)
* *Beach Boys’ Party!* (1965)
* *Pet Sounds* (1966)
* *Smiley Smile* (1967)
* *Wild Honey* (1967)
* *Friends* (1968)
* *20/20* (1969)
* *Sunflower* (1970)
* *Surf’s Up* (1971)
* *Carl And The Passions: "So Tough"* (1972)
* *Holland* (1973)
* *15 Big Ones* (1976)
* *The Beach Boys Love You* (1977)
* *M.I.U. Album* (1978)
* *L.A. (Light Album)* (1979)
* *Keepin' The Summer Alive* (1980)
* *The Beach Boys* (1985)
* *Still Cruisin’* (1989)
* *Summer In Paradise* (1992)
* *Stars And Stripes Vol. 1* (1996)
* *That’s Why God Made The Radio* (2012)

## Noteyn
Caghlaa emshyraght

Ta’n ennym **caghlaa emshyraght** çheet er **çhiow ny cruinney**, ardjaghey çhiassid meanagh yn Dowan, as er caghlaayn elley emshyraght kyndagh rish ardjaghey daa-ocseed charboan (CO₂) 'syn aeraght. Hoshee eh lesh loshtee geayil 'sy chaghlaa mooar çhynskylagh voish y vlein 1850 magh, as t'eh goll dy mooar ny smessey dagh blein nish.

## Kianglaghyn magh
* Intergovernmental Panel on Climate Change: IPCC (IPCC)
* UN: Climate Change (UN)
* Met Office: Climate Guide (Met Office)
* National Oceanic and Atmospheric Administration: Climate (NOAA)
Kabylee

She possan kynneeagh Berberagh ad ny **Kabylee** ( ny *Leqbayel* ny *Iqbayliyen*). She Kabylia ayns twoaie yn Algear, harrish ny Sleityn Atlasagh as shiar voish Algiers, y thalloo dooghyssagh oc. T'ad nyn bossan Berberisheyryn smoo 'syn Algear as nyn nah phossan Berberisheyryn smoo 'syn Affrick Hwoaie.

Ta ram Kabylee er nyn arraghey voish yn Algear, rere cooishyn lheid as Caggey Theayagh yn Algear, smaghtey cultooragh liorish reiltys meanagh yn Algear, as laggaghey çhynskylagh. Ta eebyrtys ny Kabylee ry-gheddyn ayns ram çheeraghyn elley jiu, goaill stiagh y Rank as ayns Québec 'sy Chanadey.

Ta ny Kabylee loayrt Kabylish, çhengey Verberagh, er y chooid smoo. Voish Arragh ny Berberee ayns 1980, t'ad er ny ve ec toshiaght y ghleashaght son enney oikoil ny çhengaghyn Berberagh 'syn Algear.

## Kabylee ard-ghooagh
### Spoyrtyn

* Mohamed Allek
* Karim Benzema
* Soraya Haddad
* Kheira Hamraoui
* Mohand Chérif Hannachi
* Rabah Madjer
* Kylian Mbappé
* Mahieddine Meftah
* Moussa Saïb
* Samir Aït Saïd
* Hocine Soltani
* Zinedine Zidane

### Dellal
*Alexandre Djouhri
*Issad Rebrab

### Eunysseyrys
#### Scannaneaght
*Isabelle Adjani 
*Mhamed Arezki
*Ramzy Bedia
*Yasmine Bleeth
*Dany Boon 
*Fellag
*Anissa Kate
*Jalil Lespert
*Samy Naceri 
*Marie-José Nat 
*Daniel Prévost 
*Rouiched
*Erika Sawajiri
*Jacques Villeret 
*Malik Zidi

#### Kiaull
*Abderrahmane Abdelli
*Assia
*Slimane Azem
*Chimène Badi
*Alain Bashung 
*Chérifa 
*Malika Domrane 
*El Hadj M'Hamed El Anka 
*Idir
*Mohamed Iguerbouchène
*Marina Kaye
*Souad Massi
*Matoub Lounès
*Lounis Aït Menguellet
*Kamel Messaoudi
*Marcel Mouloudji
*Rilès
*Sinik
*DJ Snake
*Soolking
*Rachid Taha
*Takfarinas

### Politickeyryn
*Abane Ramdane
*Ferhat Abbas
*Belaïd Abrika
*Hocine Aït Ahmed
*Lucius Alfenus Senecio
*Nasir ibn Alnas
*Fadela Amara
*Belkacem Lounes
*Mohand Arav Bessaoud
*Lalla Fatma n Sumer
*Firmus
*Amirouche Aït Hamouda
*Krim Belkacem
*Ferhat Mehenni
*Sheikh Mokrani
*Belkacem Radjef
*Saïd Sadi
*Farouk al-Sharaa
*Buluggin ibn Ziri

### Sheanseyryn
*Si Amar
*Mohammed Arkoun
*Salem Chaker
*Mouloud Feraoun
*Mustapha Ishak-Boushaki
*Rachid Ouyed
*Tassadit Yacine

### Screeudeyryn
*Taos Amrouche
*Tahar Djaout
*Nabile Farès
*Mouloud Mammeri
*Si Mohand
*Salem Zenia

## Imraaghyn
Frangee

She possan kynneeagh as ashoon 'syn Oarpey Heear son y chooid smoo ad ny **Frangee** (). Ta cultoor, shennaghys, as glare Rangagh er nyn rheynn ny mast'oc, as adsyn kianglt rish çheer y Rank.

Ta ny Frangee, goaill stiagh loayreyderyn dooghyssagh ny çhengaghyn Oïl voish twoaie as mean y Rank er lheh, jeh sluight ny Goail (goaill stiagh ny Belgae) as ny Rauee (ny Goal-Rauee), chammah as jeh sluight Germaanagh lheid as ny Frankee, ny Visigothee, ny Suebi, as ny Burgoonee hie dys Goal voish y çheu hiar jeh'n Rhine lurg tuittym yn Impiraght Raueagh, chammah as adsyn voish tonnyn elley yn arraghey stiagh ta foast ayn jiu. Ren ny Loghlynee çheet dys, as cummal ayns, y Norman 'sy 10oo eash as chur ad dy mooar rish shennayraght ny Normanee. Harrish shen, ta mynlee ardjynee ayns çheusthie jeh'n Rank as linnaghyn, çhengaghyn, as cultooryn er lheh oc, goaill stiagh ny Britaanee 'sy Vritaan, ny h-Ocsitaanee 'syn Ocsitaan, ny Bascee ayns Çheer Vascagh y Rank, ny Cataloanee 'sy Yn Chataloan Hwoaie, Germaanee 'syn Alsaash, as Flandrynee ayns Flandyryn y Rank.

Ta shennaghys liauyr jeh cliaghtaghyn ynnydagh as anchaslyssyn ardjynagh ec y Rank, as ga dy vel y chooid smoo jeh'n phobbyl loayrt y Rangish, ta çhengaghyn lheid as Picardish, Poitevin-Saintongeais, Franco-Provençal, Ocsitaanish, Cataloanish, Auvergnat, Corsickish, Bascish, Flandrynish Rangagh, Francoanish Lorraine, Alsaashish, Normanish, as Britaanish goll er loayrt ayns nyn ardjynyn er lheh. Ta Arabish goll er loart dy lheeadagh chammah, y çhengey vynlagh smoo 'sy Rank, ynnyd va freilt ec y Vritaanish as yn Ocsitaanish hannah hene.

She pash lheie ee sheshaght noa-emshyragh y Rank. Voish mean y 19oo eash, hie ram sleih dys y Rank, goaill stiagh Spaainee, Portiugee, Iddaalee, Arabee as Berberee, Ewnyn, Affrickee Fo-Haharagh, Sheenee, as sleih elley voish yn Affrick, yn Niar Meanagh, as yn Aishey Hiar, as ren y reiltys, as eh cur sheese y Rank myr ashoon ooilley-ghoaillagh marish feeuidyn cadjin, moylley lheie as arreyderyn stiagh jerkit glackey rish feeuidyn as cliaghtaghyn cadjin Frangagh. Son y chooid smoo, ta seyraanee Frangagh smooinaghtyn dy nee yn ashoonaght unnane as y teyraanaght, gollrish y leigh Rangagh.

Gollrish y Rank vooar-heeragh, ta Frangee as sleih jeh sluight Frangagh ry-gheddyn er feie ny Cruinney, goaill stiagh ayns rheynnyn as thallooyn harrish mooir y Rank lheid as ny h-Injyn Sheear Frangagh (*y Charib Rangagh*), as ayns çheeraghyn joarree as possanyn Frangisheyryn ny dyn ayndaue, lheid as yn Elveeish (*[[Elveeishee Rangagh]]*), ny Steatyn Unnaneysit (*[[Americaanee Rangagh]]*), y Chanadey (*[[Canadee Rangagh]]*), yn Argenteen (*[[Argenteenee Rangagh]]*), y Vrasseel (*[[Brasseelee Rangagh]]*), Meksico (*[[Meksicee Rangagh]]*), y Çhillee (*[[Shilee Rangagh]]*) as yn Ooraguay (*[[Ooraguayee Rangagh]]*).

## Imraaghyn